**Rhagenwau (ei, eu) a’r treigladau perthnasol**

Roedd ei wraig a’i ferch, Grace, yn byw gydag ef.

Rhedodd ei thad at y ffenest ac edrych allan.

Byddai’r storm o gwmpas wedi boddi eu lleisiau.

Cerddodd Haf at gar Haf. Agorodd y drws ac edrychodd yn nrych Haf. Edrychodd ym mag Haf i edrych am allweddi Haf, ond ni allai eu gweld.

Ydych chi’n sylwi fod rhywbeth yn rhyfedd ynglŷn â’r paragraff uchod? Mae’r enw Haf yn cael ei ddefnyddio ormod. **Rhag** inni ddefnyddio **enw** Haf o hyd, rydyn ni’n defnyddio **rhagenw**, sef ‘ei’.

Os ydy’r ‘ei’ yn cyfeirio at ferch, neu rywbeth benywaidd, rydyn ni’n **treiglo’n llaes** ar ei ôl:

ei char, ei phensil, ei theulu

cch

pph

tth

Os ydy’r ‘ei’ yn cyfeirio at fachgen, neu rywbeth gwrywaidd, rydyn ni’n **treiglo’n feddal** ar ei ôl:

ei gar, ei bensil, ei deulu

c g

pb

td

Ysgrifennwch dair brawddeg gan roi ‘ei’ benywaidd o flaen y geiriau **car, parti, teulu**.

Ysgrifennwch dair brawddeg arall gan roi ‘ei’ gwrywaidd y tro hwn o flaen y geiriau **car, parti, teulu**.

\*\*\* COFIWCH NAD OES TREIGLAD AR ÔL ‘EU’\*\*\*